एमाले सचिवालय बैठक शुक्रबार
नेकपा (एमाले)ले सचिवालय बैठक भोलि शुक्रबार च्यासलस्थित पार्टी केन्द्रीय कार्यालयमा हुने भएको छ ।
काठमाडौँ — नेकपा (एमाले)ले सचिवालय बैठक भोलि शुक्रबार च्यासलस्थित पार्टी केन्द्रीय कार्यालयमा हुने भएको छ ।राष्ट्रिय सभा उम्मेदवारको चयन, ‘झुलाघाट–चिवाभञ्ज्याङ समृद्धिका लागि संकल्प यात्रा’को समीक्षा र केन्द्रीय कमिटी बैठक बोलाउने विषयमा छलफल गर्न बैठक आह्वान गरिएको पार्टीका प्रचार विभाग प्रमुख राजेन्द्र गौतमले बताए । यसैबीच, पार्टी अध्यक्ष केपी शर्मा ओलीले शुक्रबार अपराह्न प्रदेश कमिटीका पदाधिकारीसँग राष्ट्रिय सभा उम्मेदवार चयनबारे छलफल गरेको उनले बताए ।